23 ага

23 ага (23 май) — григориан кечышот почеш идалыкын 143-шо (кужемдыме ийлаште — 144-ше) кечыже. Идалык пытыме марте 222 кече кодеш.

 Пайрем да памятный дате-влак 
 Тӱнямбалне черепахын кечыжым палемдат.

 Лӱмгече 
Ага тылзын коло кумшо кечынже Василий, Семен, Сидор, Таисия–влакын лӱм кечышт.  

 Событий-влак 
Тугак ончо: :Категорий:Ага тылзын 23 кечысе событий-влак
 1909 ийыште Санкт-Петербург олаште Александр Третий кугыжалан чапкӱм почыныт.
 1930 ийыште Ленин лӱмеш икымше орденым «Комсомольская правда» газетлан кучыктымо.
 1949 ийыште ФРГ кугыжаныш ышталтын.

 Шочыныт 
Тугак ончо: :Категорий:Ага тылзын 1 кечынже шочшо-влак
 1911 — Эсай Чапай, марий серызе, журналист, кусарыше.
 1920 — Семён Вишневский, марий серызе, почеламутчо, СССР Серызе-влак ушемын йыжъеҥже (1951), Марий АССР-ын Калык почеламутчыжо (1969), Марий АССР-ысе С.Г. Чавайн лӱмеш Кугыжаныш премийын лауреатше (1983), I степенян Ачамланде сар, Калык-влакын Келшымашышт да Йошкар Шӱдыр орден-влакын кавалерже, 1941–1945 ийласе Кугу Ачамланде сарын участникше. 
 1941 — Валентина Васильевна Смирнова, икымше марий профессионал киноактриса. Юлсер кундем Сотнур селаште шочын. ГИТИС-ым тунем лекмек, Йошкар-Оласе, Тобольскысо, Сыктывкарысе театрлаште шуаралтын. 1979-ше ий гыч Ленинградысе киностудийыште  таршыш тӱҥалын. Талантан актрисым «Соло», «Сквозь огонь», «Свидетель» да моло киноштат ужаш лиеш. А 2004-ше ийыште Валентина Васильевна шымше марий погынын Санкт-Петербург гыч делегатше лийын.
 1964 — Ольга Петровна Воронцова, марий шанчызе, йылмызе, туныктышо, филологий шанче кандидат (1994), Финн-угор ушемын йотэлысе йыжъеҥже (2004, Хельсинки).
 1961 — Валерий Васильевич Чиванов, артист, «Каче-влак» группын кугурак солистше, МВД пашаеҥ. У Торъял кундемыште шочын. 1985-ше ий годсек «Марий памаш» ансамбльыште шуаралтеш.
 1990 — Людмила Лебедева, спортсменка. Шернур кундемыште шочын. Людмила Олимпий резерв школышто шинчымашыжым шуарен. 2010 ийыште ӱдыр-влак кокласе тӱнямбалсе чемпионатыште шке вийжым терген.  

 Коленыт 
Тугак ончо: :Категорий:Ага тылзын 23 кечынже колышо-влак

 Калык пале 
 Шнуй Симеонын кечыже. Ожно тиде кечын кладым кычалаш кӱлеш маныныт. Тыгак Симеон кечын тӱрлӧ пайдале кушкыл-влакым погеныт. 
 Марий калык гын, чодыраш, олыкыш саскам але кушкылым погаш кайыме годым Чодыра Юмо, Саска Юмылан пелештен: кушкылым да саскам ару кид дене погыман улмаш, Мланде Авалан таушташ мондыман огыл. 

Категорий:23 ага